Ohje: Rakennushankkeen kosteudenhallinta

## Kosteudenhallintaselvitys

Ympäristöministeriön asetus rakennusten kosteusteknisestä toimivuudesta (782/2017) mukaisesti rakennushankkeeseen ryhtyvän on huolehdittava rakennushankkeen kosteudenhallintaselvityksen laatimisesta. Kosteudenhallintaselvitys on liitettävä lupahakemukselle.

Rakennushankkeen kosteudenhallintaselvitykseen on sisällyttävä hankkeen yleistiedot, vaatimukset kosteudenhallinnalle hankkeen eri vaiheissa, toimenpiteet ja menettelyt kosteudenhallinnan vaatimusten varmentamiseen sekä kosteudenhallinnan henkilöresurssit. Rakennushankkeen kosteudenhallintaselvitykseen on sisällyttävä myös tieto hankkeen kosteudenhallinnan valvonnasta vastaavasta henkilöstä. Kosteudenhallintaselvityksen voi tehdä täyttämällä rakennusvalvonnan laatima lomake, joka löytyy rakennusvalvonnan lomakkeista.

## Kosteudenhallintasuunnitelma

Vastaavan työnjohtajan tulee huolehtia rakennustyömaan kosteudenhallintasuunnitelman laatimisesta. Kosteudenhallintasuunnitelman laatijan tulee olla asiantuntija, joka tuntee rakennuskohteen ja toteutustavan. Kyseeseen tulee esim. hankkeen rakennesuunnittelija tai vastaava työnjohtaja. Kosteudenhallintasuunnitelma tulee olla laadittuna ennen aloituskokousta tai ennen rakennustyön aloittamista ja se tulee liittää hankkeelle lupapisteeseen. Kosteudenhallintasuunnitelmaa täydennetään tarvittaessa.